Hakans Čalhanoglu

Hakans Čalhanoglu (; dzimis  Manheimā) ir Vācijā dzimis turku futbolists, kas pārstāv Itālijas A sērijas klubu Milānas "Internazionale" un Turcijas futbola izlasi. Parasti spēlē uzbrūkošā pussarga vai malējā uzbrucēja pozīcijās, viņš ir zināms kā izcils brīvsitienu izpildītājs.

Karjeru sācis Karlsruher SC, vēlāk pievienojoties Vācijas Bundeslīgas klubam Hamburger SV.  viņš par 14,5 miljoniem eiro pievienojās citam Bundeslīgas klubam Leverkūzenes "Bayer".  viņš tika pārdots  Itālijas A sērijas klubam AC Milan, kas par Čalhanoglu samaksāja 20 miljonus eiro.

Lai gan Čalhanoglu ir dzimis Vācijā, viņš futbolā izvēlējās pārstāvēt Turciju. Viņš ir spēlējis vairākās Turcijas jauniešu izlasēs. Debiju Turcijas pieaugušo izlasē viņš piedzīvoja  nospēlējot 8 minūtes 2014. gada FIFA Pasaules kausa kvalifikācijas spēlē, 5—0 uzvarā pār Andoru. Čalhanoglu pirmos vārtus izlasē viņš guva  2—1 uzvarā pārbaudes spēlē pret Luksemburgu realizējot tiešo brīvsitienu.

2013. gada oktobrī pēc Pasaules kausa kvalifikācijas zaudējuma pret Nīderlandi Čahlanoglu un Omera Topraka viesnīcas istabiņā esot ienācis viņu komandas biedrs Gokhans Tore, kā arī kāds nezināms bruņots vīrietis un draudējis Toprakam un Čalhanoglu ar ieroci, iespējams tādēļ, ka Tores bijusī draudzene satikās ar Topraka draugu. Šis incidents publiskajā telpā izskanēja vien pēc gada, kad Čalhanoglu to izpauda pēc tam, kad viņš un Topraks netika izsaukti uz izlasi, oficiāli savainojuma dēļ, kamēr tajā atgriezās Tore.

 Čalhanoglu saņēma 4 mēnešu diskvalifikāciju no FIFA par līguma pārkāpumiem laikā, kad viņš spēlēja Karlsruher SC. Viņš esot saņēmis 100 000 eiro no Turcijas futbola kluba Trabzonspor pēc tam, kad esot vienojies par pāreju, tomēr vēlāk izvēlējies pagarināt savu līgumu ar Karlsruher SC.

Čalhanoglu tiek raksturots kā izcils brīvsitienu izpildītājs, labs piespēlētājs un spēles veidojājs ar labu bumbas apstrādes tehniku. Viņš mēdz tikt kritizēts par viņa fiziskām īpašībām, kā arī nevienmērīgo sniegumu.

 Sasniegumi 
Karlsruher SC
3. Liga: 2012–13

Inter Milan

 Itālijas čempionāts / A sērija: 2023—24
 Coppa Italia: 2021–22, 2022–23
 Supercoppa Italiana: 2021, 2022, 2023
 UEFA Čempionu līga finālists: 2022–23, 2024–25

Individuālie sasniegumi
3. Liga sezonas labākais spēlētājs: 2012–13
 Turcijas gada labākais spēlētājs: 2021
 Serie A mēneša spēlētājs: 2020. gada decembrī, 2021. gada novembrī
 Serie A gada simboliskā izlase: 2022–23

 Atsauces 

 Ārējās saites 

Kategorija:1994. gadā dzimušie
Kategorija:Turcijas futbolisti
Kategorija:Turcijas izlases futbolisti
Kategorija:AC Milan spēlētāji
Kategorija:Milānas "Internazionale" spēlētāji
Kategorija:Hamburger SV spēlētāji
Kategorija:Leverkūzenes "Bayer" spēlētāji
Kategorija:2016. gada Eiropas čempionāta futbolā spēlētāji
Kategorija:2020. gada Eiropas čempionāta futbolā spēlētāji
Kategorija:2024. gada Eiropas čempionāta futbolā spēlētāji
Kategorija:Bādenē-Virtembergā dzimušie
Kategorija:Karlsruher SC spēlētāji